Vind optredens in Leudal | Gigstarter
Vind optredens in Leudal
Ben je een artiest die op zoek is naar optredens in Leudal? Registreer je gratis op Gigstarter! Onder die Bome: Vryheid, slawerny en verantwoordelikheid | Maroela Media
Foto: Dan Gold/Unsplash.com
In die derde episode van Onder die Bome, ŉ podsendingreeks wat handel oor filosofie, praat podsender Daniel du Plessis met Hercules Boshoff van die Chairefoon-inisiatief oor die woord vryheid.
Wat is vryheid? Hierdie woord word so gereeld in ons daaglikse lewens gebruik en is iets waarna soveel volke en mense eeue lank na gestrewe het, maar het ons al gaan stilstaan en gewonder wat dit behels en waarvandaan dit kom?
Hercules begin deur te stel dat wanneer die begrip vryheid gebruik word, enige mens ŉ verbintenis met die wil maak. Om te kan kies uit vrye wil, beteken dat jy self wil en nie deur iemand anders voorgeskryf word nie. Die vrye wil is die wil wat konstant sy vryheid soek.
Die gesprek draai dan tot by die totstandkoming van ŉ vrye wil wanneer Hercules aan Daniel verduidelik dat om ŉ vrye wil te skep, nie noodwendig beteken dat daar konstant net aan al die basiese behoeftes voldoen moet word nie. Dit is trouens nie ’n vorm van vryheid nie, maar eerder slawerny, dog hier willekeurige slawerny, wat in ’n sekere opsig meer jammerlik is as gedwonge slawerny.
ŉ Volgende interessante vraag waarby die twee sprekers stilstaan, is die impak wat vryheid op selfstandigheid het. Kan enige persoon werklik ten volle selfstandig wees as daar nie vryheid is nie? En wat van ŉ groep, of selfs ŉ nasie? Sou vryheid so ŉ kardinale rol speel in die totstandkoming van selfstandigheid? Luister gerus en dink saam!
Hierdie episode is met trots geborg deur Akademia. As filosofie, politiek en die ekonomiese sfeer jou fassineer, dan is Akademia se veelsydige graadkwalifikasie in politiek, filosofie en ekonomie die perfekte volgende stap in jou loopbaanreis. Besoek www.akademia.ac.za vir meer inligting.
As hierdie episode oor vryheid vir jou lekker was om na te luister, dan sal volgende week se episode, wat handel oor die samelewing en beskawing, jou nóg meer prikkel!
filosofie onder die bome vryheid
Weereens, baie, baie, baie dankie hiervoor!!